Madsen var med i gruppen som satte målet «Ullevaal ’95» i 1990, hvor Stabæk skulle rykke opp fra 5. divisjon i norsk fotball og helt til Tippeligaen, inkludert en cupfinale innen året 1995. Madsens mantra var "taking the konsekvenser" som innebar å sikre klubben en god økonomi, slik at Stabæk kunne skaffe seg bedre spillere, trener etc. Målet «Ullevaal ’95» ble delvis nådd innen tiden da Stabæk var i Tippeligaen, men Ullevaal ’95 ble til Ullevaal ’98 da Stabæk meget overraskende slo Rosenborg i cupfinalen på Ullevaal i 1998 – tre år etter opprinnelig mål. Gullet ble feiret av hele Stabæklaget hjemme hos Peder Madsen i hans bar i kjelleren.